
מילים מתנועעות ברוח
חושך ואור – הראי"ה קוק, הרב שג"ר, והאדמו"ר מסלונים
הכנה לחנוכה - מפגש 9 עם חבורת 'בתורתו יהגה'

נגיעות בתפילת ערבית
הראי"ה קוק[footnoteRef:0] [0:  עולת ראי"ה ח"א עמ' טז] 

'...תניא כוותיה דר' יוסי ב"ר חנינא…ויעקוב תיקן תפילת ערבית, שנא' ויפגע במקום וילן שם...ואין פגיעה אלא תפילה…[ברכות כו:]…אמנם עוד רוב יתרון לתפילה, שהיא מוצאת תכליתה ברמי המעלה והערך, קדושי עליון הניגשים אל ה', שע"י התפילה ירומו ויינשאו למעלת הנבואה או קרוב לה, כדברי טוש"ע,[footnoteRef:1] שהם פוגעים מעמדים יותר גדולים מהליכות הטבע, כי יתרוממו הרבה על מצב הטבע הרגיל, וידבקו באלוקים חיים בטוהר לב ונפש.  [1:  המתפלל צריך שיכוון בליבו פירוש המילות שמוציא בשפתיו, ויחשוב כאילו שכינה כנגדו, ויסיר כל המחשבות הטורדות אותו עד שתישאר מחשבתו וכוונתו זכה בתפילה…וכך היו עושים חסידים ואנשי מעשה, שהיו מתבודדים ומכוונים בתפילתם עד שהיו מגיעים להתפשטות הגשמיות ולהתגברות כוח השכלי, עד שהיו מגיעים קרוב למעלת הנבואה [שו"ע או"ח סימן צח סעיף א]] 

לזה מוכשר הוא הלילה במנוחתו והתבודדותו, וכמו שביאר החסיד ב'חובות הלבבות'[footnoteRef:2], ביתרון תפילת הלילה, שהוא מאפשר להיפקד גם במחוזות נישאים וקדושים ותבואות שכליות נוראות אשר לא יושגו בחברת חושי החומר.  [2:  ...ומהם שיתנפל בלילה ויתענה ביום אם יוכל לסבול זה כי תפלת הלילה היא זכה יותר מתפלת היום לכמה פנים. מהם כי האדם בלילה יותר פנוי ממה שהוא ביום. ומהם שתאוות הגוף מהמאכל והמשתה יותר נחים בלילה ממה שהם נחים ביום. ומהם הפסק חברה בינו ובין בני אדם כאוהב יבקרהו וחבר ידבר עמו ובעל חוב יתבעהו במה שיש לו עליו. ומהם נוח חושיו מרוב מוחשיו בלילה מפני שאינו רואה מה שיטרידהו ולא שומע מה שיפסיק עליו ומהם הימלטו מן החנופה ורחקו ממנה מפני מעוט היושבים עמו בלילה ואפשר שלא יוכל להתבודד ביום. ומהם שיתייחד בזכר האלהים ויתבודד בו בעת התייחד כל אוהב באוהבו והתבודד כל חושק עם חשוקו כמ"ש (ישעיה כז) נפשי איויתיך בלילה וגו' אומר (שיר השירים ג) על משכבי בלילות. וכבר נזכר יתרון תפלת הלילה בספרי הקדש הרבה. מהם מה שאמר דוד ע"ה (תהלים קט) זכרתי בלילה שמך ה', (שם) חצות לילה אקום להודות לך, (שם) קדמתי בנשף ואשוועה, (שם) קדמו עיני אשמורות, (שם פח) יום צעקתי בלילה, והרבה כזה ונאמר (איכה ב) קומי רוני בלילה והרבה כזה.
[חוה"ל שער עשירי, אהבת ה' - פרק ו] ] 

ולפי שהדברים המושגים למעלה מתהלוכות השכליות המוטבעות, באים הם שלא כסדר ההדרגה הטבעית מהקל אל הכבד…כי אם בפתע יגלה האור הגדול מנועם ה'…תיקרא התפילה מצד היותה כוללת זאת התכלית בשם פגיעה, כדרך ההולך ופוגע, לא לפי ערך מידת מהלכו של הולך לבדו, כי אם גם לפי ערך מידת קירבתו של הנפגע המתאים לזה. 
וכן היה באמת יעקוב אבינו ע"ה, שוודאי השלימתו ג"כ התפילה לאותו החיזיון הנבואי הנשגב של מראה הסולם וכל פרטיו, שעל כן נתייחס לתפילתו שם פגיעה, ויפגע במקום, והיא מתאימה לערבית...'

רשימה שלי תפילת ערבית בעולמו של הרב קוק, מסמנת אופציה גבוהה של קירבת אלוקים, שאינה אפשרית ביום. המתפלל בלילה עשוי לזכות להארות כמעט נבואיות.
המקובלים מלמדים בעקבות ר' עקיבא, שתפילה היא לכיוון מערב, לפי ששם מקום שכינה. האינטואיציה היא שדווקא במקום שקיעת השמש והעלמת האור, שם נפתחים היכלי האור הפנימי.
מדוע? מה יתרון הלילה? התחושה האינטואיטיבית אכן מאשרת שיש אופן של היפתחות שאינו יכול להתרחש ביום[footnoteRef:3].  [3:  דוגמה פשוטה מחיי החולין: תכניות רדיו שמשודרות בלילה יש בהם בדר"כ עיסוק בכאב האנושי, מתוך נינוחות רדיופונית שאינה אפשרית ביום. אפשר לנתח חלומות או לדון במילכודים בחיי נישואין, בשידור באמצע היום?] 

התחושה הזו מעוגנת בתפיסה הקבלית-חסידית, שלפיה המגע עם הלילה והחושך, הוא המאפשר לחרוג אל מעבר לתודעה, לפרוץ למקומות הגבוהים שבנפש.

האדמו"ר מסלונים ה'נתיבות שלום'
בכמה מדרשותיו של האדמו"ר מסלונים הוא מדבר על חנוכה כתיקון המקומות האפלים, שמקורם ברגליים, בספירת היסוד וכן בנצח והוד [נה"י =נצח-הוד-יסוד].  
הוא דורש את הפסוק 'נר לרגלי דבריך ואור לנתיבתי' על הארת הנר לרגליים. וכן נדרש בהקשר הזה 'עד שתכלה רגל מן השוק'. 
'...ויש לומר שהכתוב רומז לנר חנוכה שהוא 'נר לרגלי', שהוא תיקון מידת הוד הנקראת 'רגלי', כדאיתא בהקדמת תיקו"ז נצח והוד תרין שוקין, שהם המידות של תיקון הרגליים...כי אמנם מקור האור של נר חנוכה הוא מאור המנורה...אך עיקר מעלתו המיוחדת של נר חנוכה היא שהאור יורד ומשתלשל להאיר את המדרגות הנמוכות ביותר למטה מעשרה...
וזה 'נר לרגלי' שמרומז לנר חנוכה שיש בו כוח מיוחד שיורד למטה...וזה תיקון מידת הוד שנתקנו מידות הרגליים בשלימות...[footnoteRef:4] [4:  נתיבות שלום לחנוכה עמ' מח-מט ] 

...עוד יש לומר עניין פך שמן חתום בחותמו של כה"ג שמרמז לקדושה במידת יסוד שהיא בחינת חותם שעליה ציותה תורה 'ואתם תהיו לי ממלכת כוהנים וגוי קדוש'...'רבות בנות עשו חיל ואת עלית על כולנה...ומרומז בזה שכול מערכות השמים כפופות למידתו של יוסף...'[footnoteRef:5] [5:  שם עמ' מב] 

בדרשה אחרת, קושר האדמו"ר את הארת חנוכה כנר באופל, ליעקב שתיקן תפילת ערבית. הוא שואל מדוע עד תקופת החשמונאים לא נעשה תיקון למידת ההוד, והלא היו לפני כן בישראל תקופות של נביאים ומלכים וגילויים גבוהים. 
'וביארנו כי זה כול ענינה של תפילת ערבית שיהודי יוכל להתדבק בהי"ת גם כשהוא בשיא החשיכו...ולשעה זו נתקנה תפילת ערבית שתהא ליהודי תפילה לשפוך שיחו לפני ה' בזמן חושך...וכן תיקון מידת הוד שהיא המידה הנמוכה בספירות...וזה עניין חנוכה שבו המלך יורד אל בנו למטה מעשרה בבחינת אשכון עד דכא...כך יהודי שעומד כבר בשפל המצב על סף ההעדר, יכולה להתחיל אצלו צמיחה חדשה ובתנאי שתישאר בו קוסטא דחיותא, היא האמונה שה' קודם שיחטא, וה' לאחר שיחטא, כי ה' עימו אפילו לאחר החטא...'
הרמזים ברורים. בחנוכה החושך מתגבר ביותר. כך במעגל תקופות השנה [תקופת טבת]. וכך התעצמות היווניות [וחושך על פני תהום זה יוון שהחשיכה עיניהם וליבם של ישראל – ההתבוללות התרבותית, אבדן ההתגלות-המקיפים, התעצמות החירות האנושית, חילון התרבות]. בזמן של שפל רוחני, החותם של כה"ג על פך השמן זו 'דרגה מיוחדת של טהרה' שמאירה גם במאפלים. הנר היהודי מאיר את הרגליים, היסוד, שמירת הברית...
*
המטפורה של האור כשפה - מצוות חנוכה [נר ושמן, הלל והודאה]: עיצוב העלאת הארת החכמה בפועל ממש 

הראי"ה קוק[footnoteRef:6] [6:  עין אי"ה שבת דף כג עמ' 75] 

אמר רב הונא: הרגיל בנר הוויין ליה בנים תלמידי חכמים. הדמיונות שבין הציורים המוחשים לדברים הרוחניים הנעלים, ראוי שלא יתענג האדם לומר שהם דברים של תוהו, כי ה' אשר עשה לנו את הנפש הזאת, תיקן אותה עם כל כוחותיה. גם כוח המדמה והמצייר, חוקותיהם חוקות איתנים עפ"י חכמת אלוקים וטובו, וכיוון שיש יחש בכוח המדמה והמצייר בין אור הנר המאיר את המחשך החושי, לאור התורה המאיר מחשכי הנפש, אותו היחש הוא דבר שיש בו כדי לפעול בזה על זה עפ"י השימוש ביחש זה בדרך הטוב והישר, באופן המטה את האדם לדרכי חיים לשמור דרך ה'. והנה הרגילות בנר פועלת באדם את התכונה שירגיש כמה טוב הוא האור וכמה קשה היא הישיבה בחושך, מה שבלא הרגל לא ירגיש כ"כ, ויחשוב את האורה רק לדבר של יתרון, ולא לדבר של הכרח שבהשלמת האדם...מ"מ הרגיל בריבוי נרות יחשוק בהם אע"פ שלא ירגיש כ"כ יתרונם החושי, אלא שכך היא התכונה הנפשית באדם, לאהוב את האורה אחרי שהורגל בה...וזאת תהיה לאדם להערה, כי אורה של תורה, מי שהורגל בה ונהנה מזיוה, מרגיש כמה הכרחית היא וכמה החושך וחסרון הידיעה רע וקשה, וכפי מידת ההרגל כך תגדל האהבה וההכרה שהאורה התורית היא תכונה עצמית לאדם, כאהבת האור החושי לעיניים הגשמיות...הוויין ליה בנים ת"ח – וזה תלוי רק בערך הכרתו את אור התורה לעניין הכרחי, עד שמי שחסר אותה ידמה ליושב בחושך... [footnoteRef:7] [7:  ביאור שלי: היחס הפסיכולוגי שבין הדברים המוחשיים לבין ההד הרוחני המתלווה להם: הראי"ה דן בתופעה שלפיה העלאת האור הפיזי מצטיירת בנפש כזהה להארת החכמה ולא יתכן שזו השוואה מטפורית חסרת משמעות. אדם אומר שהסוגיה מוארת לו או למשל 'לשון חדה כתער' וכיו"ב. הרב טוען שהעובדה שדמיון מורה על קשר בין בעניינים זו הוכחה שאין זה תעתוע מקרי. הרגילות בנר מקבעת באדם את הטוב שבאור וכמה קשה ישיבה בחושך. ר' שלמה קרליבך מספר על אדמו"רים שהיו מתבוננים בנרות חנוכה במשך שעות. העלאת האור בחושך היא 'אירוע', התרחשות שמהדהדת בקיומיות. זו אינה מטפורה כמסמן את המסומן. הוא עצמו ההארה. קרליבך מבחין בין ראיית הלב שהיא ראיה מדעית סופית של המוחש – זה מה יש, לעומת ראיית העיניים שהיא אל ה'מעבר' / תפיסה שקושרים אותה גם לרמב"ם שחנוכה בא להאיר את האור – חג אור. 
מדוע הרגיל בנר יזכה לבנים תלמידי חכמים? התשובה היא כי התודעה המועצמת של רצון להעלות את אור החכמה, היא בעצמה מתקבעת והופכת לטבע – הרגל נעשה טבע. ההתבוננות בנר היא סוג של ריכוז, מדיטציה שמעוררת את התעוררות ההארה של החכמה.] 

*
הרב שג"ר על העצמי כעיצוב וכינון ברית התורה – 
שיטת מהרי"ל בלוך מטלז[footnoteRef:8] [8:  בתוך: הרב שג"ר 'בתורתו יהגה, לימוד גמרא כבקשת אלוקים', עמ' 102] 

תפיסת היסוד של המהרי"ל, יסודה במוצהר בתפיסה הקבלית. שורש כל המציאות הגשמית הוא בעולם הרוחני וממנו אף השתלשלה לעולם הגשמי. כך ישנן לעניין הרוחני במרומים השתלשלויות שונות, אולם קיימת בין העולמות קורלציה המבוטאת יפה באמצעות השפה: העובדה, למשל, שלעלייה רוחנית ולעלייה גשמית שמור אותו פועל. לקמן נראה עד כמה מרכזית הנחה זו של קורלציה גם בפולמוסו של המהרי"ל כנגד הלמדנות הבריסקאית.
מכאן הוא גוזר את תפיסת התורה: "הטעמים הנגלים והנסתרים (למצוות) אינם טעמים נבדלים אלא באמת טעם אחד הוא. הטעם הנסתר הוא שורש הטעם הנגלה ונשמתו". ההסבר האנושי, הפסיכולוגי, לתורה, לגיטימי מכיוון שהוא לא סותר את הטעם הנסתר כפי שטען למעשה הגר"ח. הוא שלב אחד בדרך אפשרית אל עבר הטעמים הנסתרים. ההעמקה ההולכת וגדלה בטעם זה היא מטרת הלימוד:
וזוהי כל התעודה של לומדי התורה לחדור יותר אל נשמתה, כל אחד לפי כוחו בכל מקצוע שעוסק בו בין באגדה בין בהלכה, שרק אז אפשר להתעלות ולהבין את אמיתתה ובזה נמצא את נעימות התורה וערבותה. כי מי שלא ישתדל להתעלות אל נשמת התורה אי אפשר לו למצוא את העדן והנועם הקדוש שיש בה. 
נשים לב לדגש המיוחד כאן: דווקא העמקה זו היא המקנה לנו את תחושת הקדושה שבתורה...לימוד ההלכה הופך אפוא ללימוד הנסתר...
'עיקר מהותו ומחשבתו המכוונת אל מציאותו האמיתית היא המכוונת לפי התורה, כי רק ענייניה, רגשותיה ומצוותיה מתאימים באמת למחשבתו הפנימית של האדם ולרגשות היותר נאמנים שבתוך עומק נפשו...כי האדם יכול למצוא את אמיתת דעת תורה, שכליה וסברותיה רק בו בעצמו על פי שורש נשמתו כפי ה'אני' העיקרי שבו' 
כאן הופכת האימננטיות של התורה את הלימוד ללימוד קיומי. גם על הגרש"ש מספרים שבשיעוריו ניסה להבין "מה מרגיש מקדש האישה". אף שהמהרי"ל הוא בשר מבשרה של תנועת המוסר הרי שאין הוא מקבל את עמדתו של הר"י מסלנט שלפיה הקיומיות היא הנגיעוֹת, היצר... 
התפיסה הטלזאית מזכירה את העמדה הפנומנולוגית השואפת להסבר אימננטי, "חזרה לדברים עצמם", שאפשרותה בנויה כאן על תפיסה קבלית. הבנה זו מחייבת מעורבות ואינה דומה כלל וכלל לתפיסה הגיונית-משפטית המסתכלת על מושא הבנתה מבחוץ דווקא. לכן חשיבותו של המוסר בתפיסה זו: רק המוסר מאפשר את "שקיפות" המערכת שהעליון מופיע בה בתוך התחתון. המוסר הופך כאן מתנאי ללימוד, לקוד הרמנויטי, פרשני ― מכיוון שהתורה מתגלה בתוך ה"אני", ככל ש"אני" זה גבוה יותר כך ניתן להגיע להבנה מעמיקה יותר. 
למעשה עולה כאן שוב מושג הברית: לימוד התורה הוא המפגש בין ה"אני" למוחלט, המתבטא בכך שסברתי והרגשתי הופכות לסברת התורה. לכן מודגש כאן שרק בן ישראל יכול להבין באמת את התורה. הרא"ם מדגיש במפורש על פי דברי ר"מ בסנהדרין שגם לגוי אפשרית ברית זו בלימוד ז' מצוות שבהן הוא מצוּוה. אם כך, הציווי הוא המאפשר את הלימוד ואת ההבנה. בעצם, בתחום זה של ז' מצוות, שהוא תחום אנושי ואוניברסלי, מתגלה פתיחותה של התורה באופן מוחלט כאשר כל אדם ישר שותף ללימוד.
תפיסתו האימננטית של הרב קוק מתבטאת אצלו באמירה המפורסמת שיראת שמים אמתית לא יכולה לסתור את התורה. באופן דומה אומר הרא"ם: "אם אחרי התעלות לסודה [של התורה] הוא רואה כי פרטי דיניה מכחישים את המציאות הפשוטה והדעת המשפטית אינה סובלת אותו, אות היא כי לא דעת תורה היא זו".
תפיסת ברית זו מתחדדת כשהרא"ם מדגיש שחכמי התורה לא רק מבינים את התורה אלא גם יוצרים אותה: 
"מחשבתם [של החכמים], אם היא מכוונת לטעמה וסודה, קובעת את מציאותה [של התורה] ומציאות הבריאה התלויה בה". 
כך הוא מסביר את מקור המחלוקת: ההבדל ב"אני". האימננטיות של התורה יוצרת קשת שלמה של אמִתות. מכיוון שכך, ההכרעה ההלכתית כבר אינה יכולה להיות אימננטית אלא טרנסצנדטית: הכרעה על פי רוח הקודש. אולם גם "בת קול" זו הופכת להיות אימננטית, ככושרו של כל אדם להחליט, ואז "להרגיש ולשמוע צלצול מלמעלה המאשר ומקיים את האמת". 
מובן שתפיסה אימננטית זו מעלה שאלות נוקבות בתחום המסגרת ההלכתית. מהו המקום להלכה מוכרעת בעבור כולם שעה שה"אני" שלי עשוי להבין דברים באופן שונה? כיצד ניתן לפסוק הלכה לדורות ובכך להפר כביכול את הדינמיוּת של הברית? הרא"ם מסביר שהפסיקה מעצבת הן את התורה הן את העולם. היא הופכת את הסברה ואת ההרגשה האישית למוחלטות, אולי מכוח העיצוב החברתי שההלכה מסוגלת לו. הפסיקה מפקיעה תחום מסוים מיכולת העיצוב שלנו...

שפת אמת[footnoteRef:9] [9:  חנוכה תרלא] 

בספר קדושת לוי פי' בזמן הזה ממש עתה שיש בכל שנה הארה מהנסים שהי' אז ע"ש. אך מ"מ להרגיש הארת הנס צריך האדם להיות נפרש מהטבע. וכפי מה שאינו משוקע בטבע וגשמיות יכולין להרגיש. כי נס הוא למעלה מהטבע. ומ"מ ע"י המצווה נ"ח להיות נדבק במה שלמעלה מהטבע. שזה עיקר בחי' המצות לדבק ולחבר האדם במה שלמעלה מן הטבע. אף שעושה עניני עוה"ז מ"מ יוכל להיות נדבק ע"י אור המצות שהם בבחי' עשי' גשמיות כנ"ל. ואא"ז מו"ר זצלה"ה אמר קבעום ימים טובים בהלל והודאה. שתקנו שע"י הלל והודאה יעורר האדם הארת הימים שיהיו נפתחים ומאירים לו. וכן פירש זכר עשה לנפלאותיו להיות נזכר הארת הנסים והנפלאות בכל שנה בימים ההם עכ"ד ז"ל: 

ר' שלמה קרליבך[footnoteRef:10] [10:  לב השמים לחנוכה שיחה שלישית-רביעית] 

[bookmark: _gjdgxs]..מה אתם חושבים, כשהקב"ה ברא את העולם ואמר 'יהי אור', האם הוא אמר את זה כמו פקודה של שוטר: יהי אור? כמובן הקב"ה שר את זה. אדם שרואה את האור בלי המנגינה לא רואה כלום...אבל אדם שזוכה לשמוע את המנגינה איך שהקב"ה ברא את האור..זהו 'אור הגנוז', גנוז בתוך הדברים...רבינו הקדוש ר' משה מקוברין היה אומר: כל מה שכתוב בתורה, כמובן, הקב"ה אמר את זה כדי שגם אנחנו נעשה את זה. ולכן, הוא אמר, כשיהודי רואה שיש חושך על פני תהום, אז אין עצה אחרת אלא 'ויאמר', כלומר שאני אומר 'געוולד!אלוקים!יהי אור!, ואז באמת 'ויהי אור'...ועוד משהו וזה העומק שבעומק. מדוע כשאנשים אוהבים זה את זה, הם מביטים זה לזה בעיניים? מה יש לראות? וגם בנרות חנוכה אנחנו יושבים ומסתכלים במשך שעות. הרבי הקדוש מסלונים היה יושב מרותק, וגם הריז'ינר הקדוש...כשאתם אוהבים מישהו ומביטים בו הרבה זמן, אתם בעצם אומרים לו: אני רואה מה שאף אחד אחר לא רואה... 

